અમદાવાદ: શહેરને રેલવે ફાટકમુક્ત બનાવવાની ઝૂંબેશ અંતર્ગત રેલવે સત્તાવાળાઓ દ્વારા હાલમાં અમદાવાદ-બોટાદ રેલવે લાઇન પરના આશરે 32 ફાટકમાંથી 14 જગ્યાએ અંડરપાસ બનાવવામાં આવશે. ત્રણ ફાટક પર આ કામગીરીનો પ્રારંભ પણ થઇ ચૂક્યો છે. કોર્પોરેશન અને રેલવે તંત્ર દ્વારા આ સંયુક્ત કામગીરી હાથ ધરાઇ છે. બે ફાટક પર કોર્પોરેશન અને મેગા કંપની અંડરપાસ બનાવશે. રેલવે તંત્ર દ્વારા અમદાવાદ-બોટાદ મીટરગેજ લાઇનને બ્રોડગેજમાં રૂપાંતર કરવાની કાર્યવાહી હાથ ધરાઇ છે. તમામ ફાટકો પૈકી ગાંધીગ્રામ રેલવે સ્ટેશન પાસેનું મીઠાખળી રેલવે ફાટક સહિત બે રેલવે ફાટકને કાયમ માટે બંધ કરવા તેમ જ રેલવે ઓવરબ્રિજ કે અંડરપાસ સિવાયના બાકીનાં ૧16 રેલવે ફાટક પૈકી 14 રેલવે ફાટક પર રેલવે અંડરપાસ બનાવશે.